#### KÄSUNDUSLEPING nr 5.1-6/41/2021

kuupäev digiallkirjas

Riigimetsa Majandamise Keskus, edaspidi **käsundiandja**, keda esindab RMK juhatuse 26.03.2019 otsusega nr 1-32/40 kinnitatud põhimääruse alusel külastuskorraldusosakonna juhataja Marge Rammo, ühelt poolt,

ja Narva Linna Arenduse ja Ökonoomika Amet, edaspidi **käsundisaaja,** keda esindab Narva Linnavolikogu 29.08.2019 määrusega nr 16 kinnitatud põhimääruse alusel direktor Juri Saija, teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping,**

1. **Lepingu objekt**

Lepingu objektiks on 1.07.2021 kuni 31.12.2022 RMK Narva külastuskeskuses aadressiga Narva, Peetri plats 3, külastajate teenindamine Narva turismi infopunkti personaliga, edaspidi **teenus**.

1. **Poolte kohustused**
   1. Käsundiandja annab käsundisaajale teenuste osutamiseks sisustatud ja kujundatud teabepunkti koos info edastamiseks vajalike seadmetega (3 informatsiooni kuvavat ekraani (55" diagonaaliga LED ekraan, ML infokiosk 920 seinamudel, infokiosk 530, 22-24" puuteekraaniga ning matkatarkuste testi esitav alussein koos andurite ja projektoriga), samuti jaotatavat materjali vastavalt RMK külastuskeskuste ja teabepunktide jaotuskavale.
   2. Käsundisaaja kohustub:
      1. osutama käsundiandjale lepingu punktis 1 nimetatud teenust vastavalt lepin­gus sätestatud tingimustele, oma teadmistele ja võimetele, täites käsundi hoolsalt, lojaalselt, käsundiandja jaoks parima kasuga ja vältides kahju tekkimist käsundiandja varale;
      2. täitma teenuse osutamisel käsundiandja juhiseid. Kui käsundisaaja soovib käsundiand­ja juhistest kõrvale kalduda, peab ta sellest käsundiandjale teatama ja tema otsuse ära oota­ma, välja arvatud juhul, kui viivitusega kaasneks käsundiandjale ilmselt ebasoodus tagajärg ja kui asjaoludest tulenevalt võib eeldada, et käsundiandja kiidab kõrvalekaldumise heaks;
      3. teatama käsundiandjale kõigist teenuse osutamisega seotud olulistest asjaoludest, eelkõige sellistest asjaoludest, mis võivad ajendada käsundiandjat juhiseid muutma.
2. **Tasu**
   1. Käsundiandja kohustub maksma tasu käsundisaaja esitatud arvete kohaselt. Käsundisaaja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamis-tarkvara E-arveldaja, mis asub ettevõtjaportaalis https://www.rik.ee/et/e-arveldaja.
   2. Käsundiandja maksab käsundisaajale teenuse osutamise eest 1339,34 (tuhat kolmsada kolmkümmend üheksa koma kolmkümmend neli) eurot kalendrikuus.
   3. Juhul, kui lepingu täitmise käigus selgub teenuste mahu muutmise vajadus, lepivad pooled kokku koos mahu muutumisega lepingu punktis 3.2. nimetatud summa muutmise.
3. **Poolte esindajad ja kontaktandmed**
   1. Käsundiandja esindaja üldistes ja IT-tehnilistes küsimustes on RMK külastuskorralduse arendusjuht Jaak Jansen, tel 513 7043, e-post [jaak.jansen@rmk.ee](mailto:jaak.jansen@rmk.ee).

Käsundiandja esindaja Ida-Virumaa piirkonda puudutavates küsimustes on RMK külastusala juht Heinar Juuse, tel 515 9317, e-post [heinar.juuse@rmk.ee](mailto:heinar.juuse@rmk.ee)

* 1. Käsundisaaja esindaja on vanemspetsialist Olga Smirnova, tel 5625 7626, e-post [olga.smirnova@narva.ee](mailto:olga.smirnova@narva.ee)

1. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
2. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette 1 kuu (üks).
   3. Kumbki pool võib käesoleva lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni üles­ütlemistähtaja või lepingu tähtaja möödumiseni.
3. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt al­lakirjutamise momendist või poolte poolt kirjalikult määratud tähtajal.
   2. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   4. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Käsundiandja** | **Käsundisaaja** |
|  |  |
| Riigimetsa Majandamise Keskus | Narva Linna Arenduse ja Ökonoomika Amet |
| Registrikood 70004459 | Registrikood 75029524 |
| Sagadi küla, Haljala vald, | Peetri plats 3-5, 20308 Narva |
| 45403 Lääne-Viru maakond | Tel 359 9140 |
| Tel 676 7500 | E-post areng@narva.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Marge Rammo | Juri Saija |